	- 3 -
.
	                                                                                                       Broj:Ppž- 3530/2026
	


                                      
	Republika Hrvatska
	

	Visoki prekršajni sud Republike Hrvatske
	

	Zagreb
	


                                                                                                    Broj: Ppž- 3530/2026
                 
U  I M E  R  E P U B L I K E    H R V A T S K E
                                                      
                                                           P R E S U D A

	    Visoki prekršajni sud Republike Hrvatske, u vijeću sastavljenom od sudaca: Renate Popović kao predsjednice vijeća, te Nediljka Bobana i Davorka Kučana kao članova vijeća, uz  sudjelovanje više sudske savjetnice Sofije Kovačević kao zapisničarke, u prekršajnom predmetu protiv okrivljenika Davida Glibušića, zbog prekršaja iz članka 199. stavak 6. , članka 238. stavak 7. Zakona o sigurnosti prometa na cestama (NN br. 67/2008, 48/10,74/11, 80/13, 158/13, 92/14, 64/15, 89/15, 108/17, 70/19, 42/20, 85/22, 114/22, 133/23, 145/24) te članka 65. stavak 1. točka 1. Zakona o obveznim osiguranjima u prometu (NN br. 151/05, 36/09, 75/09, 76/13, 152/14, 155/23), rješavajući o žalbi okrivljenika Davida Glibušića, podnesenoj protiv presude Općinskog suda u Zlataru, Stalna služba u Zaboku od 16. prosinca 2025. godine, broj:  Pp – 1996/2025-8, u sjednici vijeća održanoj dana  13. svibnja 2026. godine,
                                                                                                                                                                
                                                         p r e s u d i o   j e
 
1. Odbija se žalba okrivljenika Davida Glibušića kao neosnovana i potvrđuje se pobijana presuda. 

1. Temeljem članka 138. stavka 2. točke 3. c)  Prekršajnog zakona („Narodne novine“, broj: 107/07.,39/13, 157/13- nastavno PZ) okrivljenik David Glibušić je obvezan naknaditi trošak žalbenog postupka u paušalnom iznosu od 50,00 (pedeset) eura, u roku od 15 (petnaest) dana od primitka ove presude.
                                                         
                                                             Obrazloženje

1. Pobijanom presudom proglašen je krivim okrivljenik David Glibušić i kažnjen  ukupnom novčanom kaznom u iznosu od 950,00 (devetsto pedeset) eura, zbog prekršaja iz članka 199. stavak 6., članka 238. stavak 7.  Zakona o sigurnosti prometa na cestama te članka 65. stavak 1. točka 1. Zakona o obveznim osiguranjima u prometu, činjenično opisanih u izreci pobijane presude.

2. Uz kaznu okrivljeniku je izrečena zaštitna mjera zabrane upravljanja motornim vozilima „B“ kategorije u trajanju od 1 (jednog) mjeseca.

3. Pobijanom presudom okrivljenik je obvezan na naknadu troškova prekršajnog postupka u iznosu od 30,62 eura (trideset eura i šezdeset dva centa). 

4. Protiv navedene presude okrivljenik je pravodobno podnio žalbu zbog izrečene novčane kazne  te predlaže da se ista ublaži jer je slabog imovnog stanja.  

5. Podnositelj  žalbe predlaže da se iz razloga navedenih u žalbi, žalba prihvati. 

6. Žalba  nije osnovana.	

7. Visoki prekršajni sud Republike Hrvatske (dalje: Sud), na temelju čl. 202. st. 1. Prekršajnog zakona, ispitivao je pobijanu presudu iz osnova i razloga iz kojih se ista pobija žalbom, a po službenoj dužnosti ispitao je jesu li presudom počinjene bitne povrede odredbi prekršajnog postupka iz čl.195. st.1. t. 6., 7., 9. i 10., jesu li na štetu okrivljenika povrijeđene odredbe prekršajnog materijalnog prava i je li u postupku nastupila zastara prekršajnog progona. Pri tome nije utvrđeno da postoje povrede na koje ovaj sud, sukladno gore navedenom zakonskom propisu, pazi po službenoj dužnosti.

8. Odlučujući o izrečenoj novčanoj kazni, ovaj sud je utvrdio da je prvostupanjski sud okrivljeniku izrekao novčanu kaznu u zakonom predviđenim okvirima, odnosno ispod zakonom predviđenog minimuma  i ista nije stroga te je ovaj sud mišljenja da će se istom postići svrha kažnjavanja te da će se okrivljenik ubuduće kloniti činjenja prekršaja ovakve vrste.  

9. Razmatrajući odluku o izrečenoj zaštitnoj mjeri, povodom žalbe okrivljenika, ovaj Sud je utvrdio da odluka prvostupanjskog suda o izricanju zaštitne mjere okrivljeniku da ne upravlja motornim vozilima „B“ kategorije u trajanju od 1  (jednog) mjeseca - primjerena.

10. Navedeno ponašanje okrivljenika, predstavlja teški oblik kršenja prometnih propisa i takvo ugrožavanje ostalih sudionika u prometu da upućuje na opasnost da će okrivljenik upravljajući motornim vozilom ponovno počiniti takav prekršaj. Stoga je pobijanom presudom osnovano i u skladu sa zakonom prema okrivljeniku izrečena zaštitna mjera zabrane upravljanja motornim vozilom B kategorije, budući da je primjena iste u konkretnom slučaju nužna zbog otklanjanja okolnosti koje poticajno djeluju na počinjenje predmetnih prekršaja i dodatno će preventivno djelovati na buduće ponašanje okrivljenika.   

11. Paušalni iznos troškova žalbenog postupka temelji se na odredbi članka 138. stavka 2. točke 3. c PZ-a, koji propisuje da se troškovi prekršajnog postupka obuhvaćaju paušalni iznos troškova prekršajnog postupka Visokog prekršajnog suda Republike Hrvatske kada je donio odluku kojom je pravomoćno utvrđena krivnja okrivljenika, ako je odlučivao o žalbi tužitelja i okrivljenika ili samo o žalbi okrivljenika. Paušalna je svota, sukladno članku 138. stavku 3. PZ-a  određena u okvirima određenim Rješenjem o određivanju paušalnog iznosa za troškove prekršajnog postupka   („Narodne novine“, broj: 18/13. ) u rasponu od 13,27 do 663,61 eura, a s obzirom na složenost i trajanje postupka, te imovno stanje okrivljenika.  



12. Zbog izloženih razloga trebalo je riješiti kao u izreci.
 
                                         U Zagrebu, 13. svibnja  2026.

Zapisničarka:                                                                           Predsjednica  vijeća:

Sofija Kovačević,v.r.                                                                Renate Popović,v.r.
    
Presuda se dostavlja Općinskom sudu u Zlataru u 4 (četiri) otpravka za: spis, okrivljenika i tužitelja.
    			                              
                                                                     Za točnost otpravka-ovlašteni službenik
                                    			  Upraviteljica zajedničke sudske pisarnice:
                                    			                           Edita Vrkljan

